"Ҳара иахьазы хәыда-ԥсада иҳадаҳкылаз ԥшь-ҭаацәарак ҳамоуп. Ҳарзыԥшуп даҽа х-ҭаацәарак. Ҳҩызцәа атуризм аҟны аус зуа ари аус иадгылеит, избанзар еилаҳкаауеит уи ӡбашьак аҳамҭар, Аԥсныҟа ҳаԥхьаҟа иаауа рхыԥхьаӡара акыр еиҵахоит. Арҭ ауаа иахьа аус зрыдаҳулои, еиҭарҳәоит ҳаӡбахә, ишымгәыӷӡоз адкылара бзиа шроуз азгәарҭоит. Џьоукы ацәгьара руит, аха ҳзықәшәаз аус иԥшӡаны алҵшьа ҳхы ақәҳаршәар, ӡыргара бзиахоит", — лҳәеит Маланиаԥҳа.
Аинтернет еимадарала ацәгьоуцәа Урыстәылатәи атуристцәа ираадырхәон Аԥсныҟа аԥсшьаразы иԥаршеиу ашәҟәқәа. Иахьазы азинхьчаратә усбарҭақәа рахь арзаҳалқәа алазҵаз рхыԥхьаӡара хышәҩык иреиҵам.